[Foto’s] Sterwende pasiënte kry ŉ laaste wens | Maroela Media
ŉ Niewinsgewende organisasie in Nederland, Ambulance Wish Foundation (AWF), beywer hom om te voldoen aan sterwende pasiënte se laaste wense.
Kees Veldboer, ŉ voormalige ambulansbestuurder en stigter van dié organisasie, sê die idee vir dié diens het ontstaan toe hy ŉ pasiënt van een hospitaal na ŉ ander vervoer het. Die pasiënt was sterwend en reeds drie maande in die hospitaal. Die man het Veldboer gevra om by die Vlaardingen-kanaal stil te hou, aangesien hy nie weer dié geleentheid sou kry nie. Die man het in trane uitgebars toe hy die kanaal sien en Veldboer het toe geweet dit is wat hy vir elke terminale pasiënt wil doen.
Elke ambulans word spesiaal ingerig en ŉ mediese span vergesel pasiënte op dié spesiale uitstappie.
Die AWF het tans 230 vrywilligers en het reeds 7 000 mense se wense vervul. Veldboer vertel onder meer van ŉ vrou wat haar huis vir die laaste keer wou sien.
“Sy het regop gesit en vir ure na haar sitkamer gekyk, so asof sy ŉ leeftyd se herinneringe wou onthou.”
Hier is nog wense wat vervul is:
Om vir die laaste keer roomys te geniet.
Om ŉ kleindogter se troue by te woon.
Om ŉ beste vriend se graf te besoek.
Om ŉ gunsteling-skildery te sien.
Om dolfyne te sien speel.
Om die see ŉ laaste keer te sien.
Hoe menslik is dit.
My hart gaan uit na die siek mense en maak my weer bewus van die seening om gesond te wees.
My Ma se laaste wens was om in haar eie bed te slaap – vir nog een nag en een dag in haar huis te wees ………..
Hoe tranerig raak ek nou. ñ Pragtige daad vir hierdie mense wat reeds so swaarkry!
Wat sou ons nie vir n laaste keer wou doen of sien nie……….
Dankie vir n mens met n hart xx
Dan bars weer in my trane.
Duisende dankie julle is geseen
Om n glimlag op enige iemand se gesig te kan sit is darem maar n vervullende gevoel, veral iemand wat nie meer lank het nie. Baie inspirerend. Ek wonder soms as net vir een dag, elke Suid Afrikaner uit hulle pad gaan om net een persoon se dag te maak of ons een dag van vrede sal he. Net een.
Trane in ‘n mens se oe.
Die lewe is baie kosbaar.
Dan aan die die mense wat ander mense so onnodig dood maak of nie respekteer nie.
Kry n bietjie “Common Sense”. Maak julle oe oop!!
Wat jy saai, sal jy maai. Of soos die Engelse se “Live by the Gun, Die by the Gun”.